Lausunto aiheesta "Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta"



Virallinen lehti nro C 039 , 12/02/1996 s. 0030



Lausunto aiheesta ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta () (96/C 39/06) Neuvosto päätti 15. syyskuuta 1995 Euroopan yhteisöjen perustamissopimuksen 198 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Sosiaali-, perhe-, koulutus- ja kulttuuriasiain jaosto, jolle kyseisen asian valmistelutyö oli annettu, antoi lausunnon 9. marraskuuta 1995. Esittelijänä toimi Pierre Chevalier. Talous- ja sosiaalikomitea hyväksyi seuraavan lausunnon yksimielisesti 330. täysistunnossa (22. marraskuuta 1995 pidetty kokous). 1. Yleistä 1.1. Komitea ottaa tyytyväisenä vastaan tarkistusehdotuksen, joka vastaa tarpeeseen tehdä muutoksia teksteihin ja ajanmukaistaa ne. Tavoitteena on sosiaaliturvajärjestelmien koordinoinnin helpottaminen, mikä taas valmistelee jäsenvaltioiden sosiaaliturvaa koskevien toimintamallien lähentymistä. 1.2. Ehdotuksen tavoitteena on ajanmukaistaa yhteisön asetukset ottaen huomioon jäsenvaltioiden kansallisessa lainsäädännössä tehdyt sanamuotoa, sisältöä ja hallinnollista luonnetta koskevat muutokset. Muita tavoitteita ovat joidenkin jäsenvaltioiden välisten kahdenkeskisten sopimusten huomioon ottaminen sekä koordinoinnin toimivuuden parantaminen. 1.3. Komitea on mielissään siitä, että komissio on ajanmukaistanut ja julkaissut vuonna 1995 teoksen "Sosiaaliturvan käsikirja". Komitea arvostaa erityisesti osaa "Käyttäjän opas", joka tulee olemaan tarpeellinen apuväline sosiaalivakuutusten piiriin kuuluville henkilöille. Aloite "Taskuoppaan" julkaisemiseksi on niin ikään onnistunut. Lopuksi jokaisen artiklan rinnalla mainittu tuomioistuimen oikeuskäytäntö mahdollistaisi paremman tekstien tulkinnan. Komitea onnittelee komissiota ja asiakirjojen tekijöitä. 2. Analyysi muutoksista Ensimmäinen artikla: Käsittelee muutoksia asetukseen (ETY) N:o 1408/71 1) 1 artiklan u kohdan i alakohdan muutos täsmentää, että "adoptioavustukset" rinnastetaan "synnytysavustuksiin". 2) 22 artiklan jälkeen lisättävä 22 a artikla mahdollistaa hoidon saannin siinä jäsenvaltiossa, jossa ammatillinen oleskelu tapahtuu. 3) Koskee otsikkoa Portugali ja on suunnattu eläkkeellä oleville virkamiehille ja heidän perheenjäsenilleen: 32 artikla poistetaan ja 36 artiklaa muutetaan (seurauksena 32 artiklan poistamisesta). 4) Liitteessä I olevan osan II muuttaminen. Kyseessä on määritelmän "perheenjäsenet" täsmentäminen niiden jäsenvaltioiden osalta, joiden lainsäädäntö ei tunnista näitä henkilöitä sairaus- ja äitiysavustusten osalta. 5) Liitteessä II olevan osan II muuttaminen (adoptiota koskevat määräykset). 6) Liitteen II a muuttaminen (Tanskan eläkkeensaajien asumistuen lisääminen maksuihin perustumattomana verottomana erityisetuutena. 7) Liitteen III osien A ja B kohdan 35 muuttaminen (Saksan ja Itävallan väliset kahdenkeskiset sopimukset). 8) Liitteessä IV olevan osan C muuttaminen (Yhdistyneen kuningaskunnan lainsäädäntöä koskevat toisessa jäsenvaltiossa täytettyjen vakuutuskausien perusteella laskettavat avustukset). 9) Liitteen VI muuttaminen (joidenkin jäsenvaltioiden lainsäädännön soveltamista koskevia yksityiskohtaisia erityissääntöjä). Toinen artikla: Käsittelee muutoksia asetukseen (ETY) N:o 574/72 1) 19 artiklan jälkeen lisättävä 19 a artikla, jolla pyritään helpottamaan asetuksen (ETY) N:o 1408/71 21 artiklan täytäntöönpanoa. Artikla koskee muiden perheenjäsenten oikeuksia avustuksiin muussa jäsenvaltiossa kuin omassa kotimaassa. 2) Liitteitä 2, 3 ja 4 muutetaan, jotta toimivaltaiset toimielimet voidaan mainita. 3) Liitteen 5 tavoitteena on voimassaolevien kahdenkeskisten sopimusten toimeenpanomääräysten yhdenmukaistaminen. 3. Päätelmät 3.1. Komitea on tyytyväinen ehdotettuihin muutoksiin, koska ne vastaavat välttämättömiä ajanmukaistamistarpeita ja tähtäävät Euroopan unionin sosiaaliturvajärjestelmien aiempaa parempaan koordinointiin. 3.2. Komitea toivoo kuitenkin, että komissio pyrkii poistamaan olemassa olevat puutteet ja epäkohdat, jotka vielä estävät työntekijöiden ja heidän perheenjäseniensä vapaata liikkuvuutta. Bryssel, 22. marraskuuta 1995. Talous- ja sosiaalikomitean puheenjohtaja Carlos FERRER () EYVL N:o C 260, 5. 10. 1995, s. 13.